Es celebra el Concert de Nadal d'Alaquàs
26/12/2006 14:02:00

# Es celebra el Concert de Nadal d'Alaquàs

*   26/12/2006 14:02:00
*   [Imprimir](#)
*   Compartir
*    https://www.alaquas.org/documento.asp?id\_do=9976

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9976%2F0&title=Ajuntament%20d%27Alaqu%C3%A0s.%20Premsa.Es%20celebra%20el%20Concert%20de%20Nadal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9976/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9976/9976_Form_4.jpg)](https://www.alaquas.org/ficheros/documentos/2006/2/9976/9976_Form_10.jpg "<a href='https://www.alaquas.org/ficheros/documentos/2006/2/9976/9976_Form_10.jpg' target=_blank><i class='fa fa-external-link' aria-hidden='true'></i>.Es celebra el Concert de Nadal d'Alaquàs</a>")

L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs protagonitzen les actuacions a l'Auditori Nou

El passat divendres 22 de desembre va tindre lloc la quarta edició del Concert de Nadal que ofereixen conjuntament els tres cors d'Alaquàs. L'Escolania de la Mare de Déu de L'Olivar, el Cor de Cambra Mestral i l'Orfeó Polifònic d'Alaquàs van actuar a les 22:30 hores a l'Auditori Nou. Clau de Nadal va ser el nom d'aquest espectacle on mitjançant la música, els cors de la ciutat van  voler celebrar el Nadal junt als veïns i veïnes del municipi.

Abans del començament del concert va tindre lloc el lliurament dels premis de la VI edició del Concurs de Betlems d'Alaquàs. L'Alcalde d'Alaquàs, Jorge Alarte, i la Regidora de Cultura i Educació, Elvira García, van ser els encarregats de lliurar els guardons.

Enguany han participat un total de huit betlems. Els participants han estat: Joan Ramon Esteve Chulià, Falla Buenos Aires, CP Vila d'Alaquàs, Francesc Martínez Peiró, Carniseria Miguel i Antonia, Juan Francisco Sánchez, Vicente Brum Pastor i Francisco García Soriano. El jurat qualificador, format per Marci Jurado, representant de l'Associació l'Oroneta, Mª Dolores Vilar, representant de l'associació [Mistel@olivar.som](mailto:Mistel@olivar.som) i l'artista local Carmen Mateu van decidir atorgar quatre premis.

En la categoria d'infantils va estar premiat el betlem del xiquet Joan Ramon Esteve. En la categoria de majors van aconseguir premi Vicente Brum Pastor, Francisco García Soriano i Francisco Martínez Peiró.  
   
A continuació va tindre lloc el concert. El primer grup en actuar va ser L'Escolania de la Mare de Déu de l'Olivar, els quals van obsequiar al públic assistent amb onze cançons pròpies d'aquestes dates. L'Escolania de la Mare de Déu de l'Olivar va nàixer com una forma de plasmar el sentiment religiós i vocacional a la Mare de Déu. Està composta per alumnes de l'escola de la Mare de Déu de l'Olivar. Els orígens d'aquesta agrupació els trobem a l'any 2002, quan començà a plasmar-se la idea d'un grup vocal format per xiquets i xiquetes que poguera animar la litúrgia i oferir a la patrona d'Alaquàs la seua veu. La seua presentació oficiosa va tindre lloc a la missa de fi de curs de 2001/02 i a continuació en unes obres a dues veus. Però la seua presentació oficial va ser al Concert de Nadal de 2002, en el qual esterenaren l'uniforme. En l'actualitat està formada per 20 components d'una edat que oscila entre els 10 i els 16 anys.

L'espectacle va continuar amb les veus del Cor de Cambra Mestral que, sota la direcció de José Lara Navarrete, interpretaren diferents peces musicals. El cor es va crear l'any 1996 a Alaquàs i està compost per un grup de gent jove interessada a donar a conèixer la música de cambra, per això compten amb un ampli repertori en el qual estan inclosos diversos estils musicals. A la primavera han fet espectacles musicals com Passions, on van estrenar el Salm XVIII del compositor italià Benedetto Marcello i amb vestuari dissenyat per Carlos Haro, o Sons Místics, on interpretaren l'obra del Glòria de Vivaldi. Participen des dels seus inicis en els Concerts de Tardor interpretant música antiga, en les Festes Majors d'Alaquàs, en diversos aniversaris, dels quals cal destacar la inauguració del Castell d'Alaquàs, la inauguració de les avingudes Blasco Ibáñez i Ausiàs March i el 50é aniversari de la Falla Na Jordana.

Després li va tocar el torn a l'Orfeó Polifònic d'Alaquàs, dirigit per Cayetano Taberner. L'agrupació va oferirar al públic assitent diferents nadalenques. Aquesta agrupació musical té els seus orígens en 1966. En 1967 es presenta oficialment com a conjunt coral i participa en el certamen d'agrupacions corals de Sagunt aconseguint el 3r premi. És a partir d'aquest moment quan inicia una sèrie de concerts per la província de València recollint grans èxits. En l'actualitat, l'Orfeó Polifònic d'Alaquàs compta amb un palmarés de més de 300 obres que abraça des de la polifonia clàssica fins a la cançó popular passant per les havaneres, música sacra, etc.

Per finalitzar el concert, totes les agrupacions van cantar conjuntament la nadala Santa Nit.